CELEX: 32010D0785
Language: da
Date: 2010-12-17 00:00:00
Title: 2010/785/EU: Kommissionens afgørelse af 17. december 2010 om principiel anerkendelse af, at det dossier, der er fremlagt til detaljeret gennemgang med henblik på eventuel optagelse af pyriofenon i bilag I til Rådets direktiv 91/414/EØF, er komplet (meddelt under nummer K(2010) 9076)  EØS-relevant tekst

18.12.2010   
               
               
                  DA
               
               
                  Den Europæiske Unions Tidende
               
               
                  L 335/64
               
            
         KOMMISSIONENS AFGØRELSE
         af 17. december 2010
         om principiel anerkendelse af, at det dossier, der er fremlagt til detaljeret gennemgang med henblik på eventuel optagelse af pyriofenon i bilag I til Rådets direktiv 91/414/EØF, er komplet
         (meddelt under nummer K(2010) 9076)
         (EØS-relevant tekst)
         (2010/785/EU)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 3, og
         ud fra følgende betragtninger:
         
                     (1)
                  
                  
                     Ifølge direktiv 91/414/EØF skal der udarbejdes en EU-liste over aktivstoffer, der må blandes i plantebeskyttelsesmidler.
                  
               
                     (2)
                  
                  
                     ISK Biosciences Europe SA indgav den 31. marts 2010 et dossier om aktivstoffet pyriofenon til de britiske myndigheder med en ansøgning om at få stoffet optaget i bilag I til direktiv 91/414/EØF.
                  
               
                     (3)
                  
                  
                     De britiske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.
                  
               
                     (4)
                  
                  
                     Der bør ved denne afgørelse gives en officiel EU-bekræftelse af, at dossieret anses for i princippet at opfylde data- og informationskravene i bilag II og for mindst ét plantebeskyttelsesmiddel, der indeholder det pågældende aktivstof, kravene i bilag III til direktiv 91/414/EØF.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
                  
               VEDTAGET DENNE AFGØRELSE:
         
            Artikel 1
            Dossieret om det i bilaget til denne afgørelse anførte aktivstof, der er forelagt for Kommissionen og medlemsstaterne for at få stoffet optaget i bilag I til direktiv 91/414/EØF, opfylder i princippet de krav til data og oplysninger, der er fastsat i bilag II til direktivet.
            Dossieret opfylder også kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder aktivstoffet, under hensyntagen til de foreslåede anvendelsesformål.
         
         
            Artikel 2
            Den rapporterende medlemsstat fortsætter den detaljerede gennemgang af det i artikel 1 omhandlede dossier og rapporterer konklusionerne af gennemgangen sammen med eventuelle henstillinger om, hvorvidt det i artikel 1 omhandlede aktivstof skal optages i bilag I til direktiv 91/414/EØF eller ej, og eventuelle betingelser herfor til Kommissionen så hurtigt som muligt og senest den 31. december 2011.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 17. december 2010.
            
               
                  På Kommissionens vegne
               
               John DALLI
               
                  Medlem af Kommissionen
               
            
         
         
            (1)  EFT L 230 af 19.8.1991, s. 1.
      
      
         
            BILAG
            
               AKTIVSTOF, DER ER OMFATTET AF DENNE AFGØRELSE
            
            
                        Almindeligt anvendt navn, CIPAC-identifikationsnr.
                     
                     
                        Ansøger
                     
                     
                        Ansøgningsdato
                     
                     
                        Rapporterende medlemsstat
                     
                  
                        Pyriofenon
                        CIPAC-nr.: 827
                     
                     
                        ISK Biosciences SA
                     
                     
                        31. marts 2010
                     
                     
                        UK